Andreas Wellinger. Andreas Vellinger — (1995-yil 28-avgustda tugʻilgan) nemis chang'ida sakrash sportchisidir. Uning faoliyatidagi eng yaxshi yutuqlari 2018-yilgi Qishki Olimpiada oʻyinlarida yakka tartibda oltin medalni, 2018-yilgi Qishki Olimpiada oʻyinlarida yakka tartibdagi kumush medalni, changʻidan sakrash boʻyicha 2017-yilgi jahon chempionatida aralash jamoaviy musobaqalarda oltin medalni va changʻida uchish boʻyicha 2016-yilgi jahon chempionatida jamoaviy kumush medalni qoʻlga kiritgan. Vellingerning jahon chempionatidagi eng yaxshi marrasi 2016—2017-yilgi mavsumda toʻrtinchi oʻrinni egallagani hisoblanadi. Faoliyati. Vellingerning XCHF changʻida sakrash boʻyicha Jahon kubogidagi debyuti 2012-yilda Lillexammerdagi kichik tepalikdagi musobaqada boʻlib oʻtgan. U birinchi davradan keyin peshqadam boʻlgan boʻlsa, ikkinchi davrada beshinchi oʻringa tushib ketgan. Oʻsha yili u Kuusamoda boʻlib oʻtgan jamoaviy musobaqada gʻolib chiqqan va Sochi va Engelbergda ikkita yakka tartibli shohsuppaga chiqishga muyassar boʻlgan. 2012—2013-yilgi mavsumda u ballarini 393 ochkoga yetkazgan va jahon chempionatini 20-oʻrinda yakunlagan. Anderas 2013-yilda changʻida sakrash boʻyicha yozgi Gran-prida sloveniyalik Jerney Damjandan oldin gʻolib chiqqan. 2013—2014-yilgi mavsumda Klingentalda oʻtkazilgan birinchi musobaqada u ikkinchi oʻrinni egallagan va bu uning uchinchi shohsupaga chiqishi hisoblanadi. Oʻsha yili Engelbergda ikkinchi oʻrinni egallagan. U Toʻrt tepalik turnirini 10-oʻrinda yakunlagan. Keyin „Wisla 2014“da gʻalaba qozongan. 2014-yilgi qishki Olimpiya oʻyinlarida changʻida sakrash boʻyicha Germaniya terma jamoasi nomidan ishtirok etgan. Ushbu musobaqada kichik yakka tartibli tepalikda oltinchi boʻlgan va jamoaviy hisobda Germaniya bilan oltin medalni qoʻlga kiritgan. 2013—2014-yilgi mavsumni 9-oʻrinda yakunlagan. 2014—2015-yilgi mavsumni Klingentalda 3-oʻrin bilan boshlagan. Rukada yomon yiqilib, yoqa suyagini sindirib olgan va jarohatdan soʻng ilk bor 6-mart kuni Laxtida qatnashgan.